Diari Oficial de la Generalitat Valenciana


Sumari del DOGV 8037, del 11-05-2017 (2017/3987)

ORDRE 14/2017, de 5 maig, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per a millorar les condicions de producció i comercialització de mel a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2017/05/05/14/dof/vci/html**

### Dades del document

Número de DOGV
:   8037

Data del DOGV
:   11-05-2017

Secció del DOGV
:   I. DISPOSICIONS GENERALS

Número del document
:   2017/3987


Data del document
:   05-05-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació

ORDRE 14/2017, de 5 maig, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per a millorar les condicions de producció i comercialització de mel a la Comunitat Valenciana. [2017/3987]  
PREÀMBUL  
Article 1. Objecte  
Article 2. Definicions  
Article 3. Beneficiaris i requisits  
Article 4. Mesures subvencionables i condicions específiques  
Article 5. Convocatòria i sol·licituds d'ajuda  
Article 6. Procediment de concessió  
Article 7. Criteris d'atorgament  
Article 8. Quantia i límits d'ajuda  
Article 9. Termini d'execució  
Article 10. Justificació de la despesa i comprovació  
Article 11. Força major o circumstàncies extraordinàries  
Article 12. Controls  
Article 13. Incompatibilitats  
Article 14. Modificació, minoració i reintegrament  
Disposició addicional primera. Incidència pressupostària  
Disposició addicional segona. Convocatòria per tramitació anticipada  
Disposició derogatòria única. Derogació de disposicions anteriors  
Disposicions finals. Primera  
Disposicions finals. Segona  
  
  
PREÀMBUL  
  
En el marc del Programa Nacional de Mesures d'Ajuda a l'Apicultura per al període 2017/2019, és necessari actualitzar l'Ordre 9/2014, de 29 d'abril, de la Conselleria de Presidència i Agricultura, Pesca, Alimentació i Aigua, per la qual s'estableixen ajudes per a millorar les condicions de producció i comercialització de la mel a la Comunitat Valenciana, i les seues modificacions posteriors.  
Les mesures subvencionables mitjançant aquesta ordre pretenen consolidar la professionalització del sector i aconseguir una major modernització i competitivitat, incorporant les últimes tècniques i avanços científics. A més, pretenen millorar els sistemes de producció i comercialització així com obrir nous mercats; tot això amb un producte de qualitat, d'acord amb les mesures previstes en el reglament (CE) número 853/2004 del Parlament Europeu i del Consell, de 29 d'abril de 2004, pel qual s'estableixen normes específiques d'higiene dels aliments d'origen animal.  
Considerant el Reial decret 519/1999, de 26 de març, pel qual es regula el règim d'ajudes a l'apicultura en el marc dels programes nacionals anuals, i el Reial decret 209/2002, de 22 de febrer, pel qual s'estableixen normes d'ordenació de les explotacions apícoles. Ambdós són normes de caràcter bàsic (article 149.1.13.ª de la Constitució)  
Vista la Decisió d'Execució (UE) 2016/1102 de la Comissió, de 5 de juliol de 2016, per la qual s'aprova el programa de millora de la producció i comercialització de productes apícoles presentat per Espanya, de conformitat amb el Reglament (UE) no1308/2013 del Parlament Europeu i del Consell de 17 de desembre de 2013, pel qual es crea l'organització comuna de mercats dels productes agraris i pel qual es deroguen els Reglaments (CEE) núm. 922/72, (CEE) núm. 234/79, (CE) núm. 1037/2001 i (CE) núm. 1234/2007 i que decideix la contribució de la Unió al dit programa, en conseqüència aquesta ordre no requereix la notificació a la Comissió Europea per no reunir tots els requisits de l'apartat 1 de l'article 107 del TFUE (antic article 87 del Tractat CE).  
  
A proposta de la persona que ocupe la direcció general competent en matèria de ramaderia, de conformitat amb el Consell Jurídic Consultiu, escoltades les principals organitzacions agràries i agrupacions d'apicultors a la Comunitat Valenciana, i a l'empara de les facultats atribuïdes per l'article 28 de la Llei 5/1983, de 30 de desembre, del Consell, i de conformitat amb el que disposa la Llei 38/2003, de 17 de novembre, general de subvencions, el seu reglament, aprovat per Reial decret 887/2006, de 21 de juliol, i els articles 160.2 i 165 de la Llei 1/2015, de 6 de febrer, de la Generalitat, d'hisenda publica, del sector públic instrumental i de subvencions, i el Decret 158/2015, de 18 de setembre, pel qual s'aprova el Reglament orgànic i funcional de la conselleria competent en matèria de ramaderia, modificat pel Decret 80/2016, d'1 de juliol.  
  
  
ORDENE  
  
Article 1. Objecte  
Aquesta ordre té per objecte establir les bases reguladores de les ajudes als titulars d'explotacions apícoles de la Comunitat Valenciana que realitzen inversions i actuacions a fi de millorar les condicions de producció i comercialització de la mel per al període 2017/2019.  
  
  
Article 2. Definicions  
1 1. Es tindran en compte els conceptes definits en el Reial decret 209/2002, de 22 de febrer, pel qual s'estableixen normes d'ordenació de les explotacions apícoles.  
2. Per a altres conceptes, caldrà ajustar-se a les definicions contingudes en la Llei 19/1995, de 4 de juliol, de modernització de les explotacions agràries.  
  
Article 3. Beneficiaris, i requisits  
1. Seran beneficiaris d'aquestes ajudes els titulars d'explotacions apícoles, ja siguen persones físiques o jurídiques, que complisquen amb les condicions següents:  
a) Estar inscrits en el Registre d'Explotacions Ramaderes (REREGA) com a explotació apícola, abans de l'1 de gener de l'any anterior a l'exercici econòmic per al qual se sol·licita l'ajuda i en possessió del llibre d'explotació ramadera.  
b) Demostrar la seua activitat mitjançant la presentació de factures de venda de mel o de productes apícoles (cera, pol·len, eixams), equivalents a la producció de 12 kg de mel per rusc, per un import d'acord amb la producció mitjana del nombre de ruscos registrats (12 kg/rusc) En aquells casos en què no arribe al mínim establit, es tindrà en compte la mitjana dels últims 3 anys. El preu de referència serà la mitjana anual dels preus setmanals publicats de l'Observatori de Preus Agroalimentaris de la Generalitat Valenciana, la pàgina web del qual pot consultar-se en la seu electrònica de la Conselleria competent en matèria d'agricultura i ramaderia. http://www.agroalimed.gva.es/observatorio/basenar/informes  
c) Realitzar almenys un tractament a l'any enfront de varroosi, d'acord amb el que estableix el Reial decret 608/2006, de 19 de maig, pel qual s'estableix i regula un programa nacional de lluita i control de les malalties de les abelles de la mel. I que estiga comunicat conforme al programa anual zoosanitari vigent que es publica en el DOGV.  
  
d) Disposar duna assegurança de responsabilitat civil, que cobrisca almenys el nombre de ruscos declarat en RERA en data d'inici del termini de sol·licitud de l'ajuda.  
e) Els beneficiaris hauran de complir les obligacions establides en els articles 13 i 14 de la Llei 38/2003, de 17 de novembre, general de subvencions.  
2. També tindran accés a aquesta línia d'ajudes les agrupacions d'apicultors, sempre que compten amb personalitat jurídica com a grup i almenys el 75 % dels seus membres complisquen les condicions del paràgraf anterior. Aquest mínim es fixa en un 51 % per a les organitzacions professionals agràries. En tot cas, els potencials beneficiaris finals de les ajudes, compliran les condicions exigides als titulars d'explotació apícola indicades en els paràgrafs a), c), i d) de l'apartat 1, d'aquest article. Les agrupacions d'apicultors estaran exemptes de la presentació de factures de venda de mel o productes apícoles o declaració d'IRPF, a l'efecte d'acreditar la seua activitat com a apicultor, però presentaran declaració jurada sobre la tinença de la pòlissa de l'assegurança en vigor per part dels seus socis, o còpia de la pòlissa en vigor de cada associat  
  
3. En el cas d'unitats econòmiques o de patrimoni separat que, tot i no tindre personalitat jurídica, puguen dur a terme els projectes que motiven la concessió de les subvencions previstes en aquesta ordre, haurà de fer-se constar en la sol·licitud els compromisos d'execució assumits per cada membre de l'agrupació, així com l'import de subvenció que s'aplicarà per cada un d'aquests que tinguen igualment la consideració de beneficiaris. Així mateix, haurà de nomenar-se un representant o apoderat únic de l'agrupació, amb poders suficients per a complir les obligacions que, com a beneficiari, corresponen a l'agrupació; tot això d'acord amb el que disposa el segon paràgraf de l'apartat 3 de l'article 11 de la Llei general de subvencions.  
  
4. Els laboratoris de les agrupacions d'apicultors receptors indirectes d'aquestes ajudes hauran d'estar degudament reconeguts per l'òrgan competent de la Comunitat, tal com regula el Decret 62/2009, de 8 de maig, prèviament a la proposta d'autorització de pagament d'aquestes mesures.  
  
Article 4. Mesures subvencionables, i condicions específiques  
Es consideraran com subvencionables les mesures següents:  
1. Línia A. «Assistència tècnica als apicultors i a les agrupacions d'apicultors»  
a) Cursos de formació d'apicultors, formació continuada dels tècnics i especialistes de les agrupacions de productors i de personal dels laboratoris apícoles. Cada sol·licitud d'ajuda podrà contindre un màxim de dos cursos o dues edicions del mateix per any, les dates de realització del qual s'hauran de comunicar prèviament, segons l'art 9.2  
  
El nombre mínim d'alumnes per curs serà de 30 apicultors, dels quals almenys 25 estaran inscrits en RERA.  
b) Contractació de tècnics i especialistes per a la informació i assistència tècnica als apicultors de les agrupacions (assessorament global en la producció, efectivitat de tractaments antivarroosi, en la comercialització i en el laboratori). Per a temes sanitaris el tècnic haurà de ser un veterinari.  
c) Sistemes de divulgació tècnica. Aquesta mesura només serà subvencionable en el cas que hi haja crèdit disponible una vegada reconegudes les subvencions en favor de les actuacions relatives a la contractació de tècnics i especialistes.  
2. Línia B. «Lluita contra la varroosi i altres amenaces dels ruscos»  
  
a) Tractaments quimioteràpics contra la varroosi autoritzats per l'Agència Espanyola del Medicament i Productes Sanitaris.  
b) Tractaments autoritzats contra varroosi autoritzats per l'Agència Espanyola del Medicament i Productes Sanitaris compatibles amb l'apicultura ecològica.  
c) Adquisició de trampes i atraients per a capturar Vespa velutina, així com per a altres espècies exòtiques invasores, en zones on s'haja detectat l'amenaça, zones frontereres i/o pròximes a ports comercials on existisca un pla de vigilància.  
3. Línia C. «Racionalització de la transhumància»  
a) Adquisició de mitjans de maneig de ruscos, incloent-hi grues, malles de cobertura, sistemes mòbils d'extracció de mel, canvi de ruscos per a obtindre mels monoflorals, bidons, així com altres equips i utensilis necessaris per a realitzar la transhumància, inclosos en l'annex que serà publicat anualment juntament amb la convocatòria d'ajudes, amb les condicions següents:  
1r. En el cas de ruscos, nuclis, cambres de cria, i alces objecte d'ajuda quedaran identificades mitjançant marcatge a foc o en relleu, afegint l'any de concessió de l'ajuda.  
2n. No tindran la consideració d'activitat subvencionable: les despeses derivades de reparacions o manteniment de vehicles, equips o instal·lacions. Tampoc serà subvencionable la inversió en vehicles de transport, combustible, productes per a l'alimentació de les abelles, o cera.  
3r. Cap apicultor podrà beneficiar-se d'una ajuda a la inversió en un equip o mitjà de producció ja concedit en els cinc exercicis anteriors en el marc dels programes d'ajudes a la millora de la producció i comercialització de mel. S'exceptuen d'aquesta limitació l'augment del cens de l'explotació, o la reposició de ruscos, els seus quadres, cambra de cria i alces, per als quals es considerarà un màxim del 50 % del cens de referència en 5 anys des de la primera concessió.  
4t. Així mateix, el beneficiari que haja rebut una ajuda a un equip o mitjà de producció apícola es comprometrà a mantindre'l, davall la seua propietat o la dels seus hereus legals, durant els cinc anys següents a la percepció de la subvenció, i destinat al fi d'aquestes ajudes.  
  
5é. Les màquines i equips hauran de ser de primera adquisició i haver-se adquirit en data posterior a la presentació de la sol·licitud.  
b) Quota de les assegurances de responsabilitat civil dels ruscos en transhumància. No seran subvencionables les cobertures assegurades de danys propis, que, si és el cas, hauran de desglossar el seu import en la pòlissa. Excepcionalment, podran acollir-se també els ruscos estants.  
4. Línia D. «Mesures de suport als laboratoris d'anàlisi de les característiques fisicoquímiques de la mel»  
a) Contractació de serveis d'anàlisi per agrupacions d'apicultors que es realitzen en laboratoris reconeguts, per l'autoritat competent.  
  
b) Promoció i creació de laboratoris d'agrupacions d'apicultors.  
  
c) Adquisició d'aparells, equips i un altre material per a anàlisi fisicoquímica de la mel que hauran de ser de primera adquisició i haver-se adquirit en data posterior a la presentació de la sol·licitud per agrupacions d'apicultors que es realitzen en laboratoris reconeguts, per l'autoritat competent.  
  
Article 5. Convocatòria, i sol·licituds d'ajuda  
1. La convocatòria anual d'aquestes ajudes, establirà el termini de sol·licitud, d'execució, i de justificació de les inversions.  
2. Els beneficiaris que ho desitgen, segons allò que s'ha indicat en l'article 3, per a l'elaboració i presentació de les sol·licituds utilitzaran preferentment l'aplicació informàtica dissenyada a aquest efecte per la conselleria competent en matèria de ramaderia, disponible en les oficines comarcals, i direccions territorials de l'esmentada conselleria, i quedarà una còpia registrada de la sol·licitud, en el seu poder. No obstant això, es podrà presentar la sol·licitud mitjançant l'ompliment dels models que es facilitaran en impresos normalitzats o en la pàgina web de l'esmentada conselleria a través de la seu electrònica de la Generalitat la URL de la qual es publicarà en les convocatòries anuals d'aquestes ajudes, en els llocs i formes previstos en l'article 16 de la Llei 39/2015, d'1 d'octubre, del procediment administratiu comú de les administracions públiques.  
3. Les sol·licituds aniran dirigides a la persona que ocupe la direcció general competent en matèria de ramaderia. El formulari de sol·licitud incorporarà les següents declaracions responsables, que hauran de ser subscrites en tot cas pels sol·licitants:  
a) Compliment dels requisits que per a obtindre la condició de beneficiari exigeix l'article 13 de la Llei 38/2003, de 17 de novembre, general de subvencions.  
b) Compliment, o estar-ne exempt, de la normativa d'integració laboral de persones amb discapacitat o, si és el cas, de l'exempció d'aquesta obligació, segons estableix el Decret 279/2004, de 17 de desembre, del Consell, pel qual es regulen procediments de contractació administrativa i de concessió de subvencions per al foment de l'ocupació de les persones amb discapacitat.  
4. La sol·licitud haurà de ser registrada abans d'adquirir els equips o realitzar l'actuació per a la qual se sol·licita l'ajuda. En aquesta s'inclou, i haurà d'acompanyar-se, com a mínim, de la documentació següent:  
a) En el cas de persones físiques que no autoritzen a l'administració a la consulta dels seus dades identificatives, còpia del DNI. Quan es tracte de sol·licituds presentades per cooperatives o organitzacions representatives, el seu CIF i la relació de persones físiques integrants, amb menció del seu NIF En el cas d'altres persones jurídiques, el CIF de la o les entitats sol·licitants, si és el cas, així com l'acreditació de la seua personalitat jurídica.  
b) En el cas de les agrupacions o associacions, haurà d'aportar-se una declaració individual o conjunta, dels socis que participen en el programa de pertinença a l'associació i autorització a aquesta a incloure la seua explotació en la sol·licitud d'ajudes, segons model establit en la convocatòria de l'ajuda. En cas de presentació de més d'una declaració d'un apicultor per a una mateixa actuació, les dites declaracions seran considerades nul·les.  
c) Memòria descriptiva de les actuacions per explotació a realitzar en cada una de les mesures previstes en l'article 3, amb les següents especificacions, si és el cas:  
1r. Quan l'actuació corresponga a l'assessorament tècnic, s'inclourà: còpia del contracte que acredite la relació laboral, o mercantil, definint les activitats i dedicació, si és el cas.  
2n. Quan l'actuació corresponga a cursos de formació, s'inclourà: programa del curs, amb el lloc, les dates i horaris previstos per a la seua realització, temari, i professorat. Es comunicarà qualsevol modificació amb un termini mínim de 15 dies al començament del curs.  
3r. Quan corresponga a sistemes de divulgació tècnica, s'inclourà un resum del sistema utilitzat, o un model/esbós del tríptic o publicació  
  
d) Pressupost detallat del cost de les mesures diferenciant, dins de les despeses subvencionables aplicables a cada mesura: despeses de personal tècnic i despeses subvencionables d'un altre tipus.  
e) Inversions en equips, o instal·lacions. En aquells casos en què l'import i les característiques de la inversió, no puguen justificar-se amb la dimensió de l'explotació en virtut del nombre de ruscos, activitat transhumant, o el tipus i nombre d'anàlisis fisicoquímiques de la mel en el cas dels laboratoris, presentaran a petició de l'autoritat gestora de la direcció territorial de la conselleria competent en matèria de ramaderia un estudi detallat de viabilitat de l'explotació, i de com afectarà la inversió en aquesta.  
f) El pressupost inclourà l'acreditació del compliment de l'article 31.3 de la Llei 38/2003, general de subvencions, segons el qual, quan l'import de la despesa subvencionable supere les quanties establides en el vigent text refós de la Llei de contractes del sector públic, aprovat per Reial decret legislatiu 3/2011, de 14 de novembre, per al contracte menor, el beneficiari haurà de sol·licitar com a mínim tres ofertes per la mateixa inversió i concepte, de diferents proveïdors, amb caràcter previ a la contracció del compromís per a l'obra, la prestació del servei o l'entrega del bé, llevat que per les seues especials característiques no hi haja en el mercat suficient nombre d'entitats que els realitzen, presten o subministren, o llevat que la despesa s'haja realitzat amb anterioritat a la subvenció.  
L'elecció de les ofertes presentades, que hauran d'aportar-se en la justificació, o, si és el cas, en la sol·licitud de subvenció, es realitzarà d'acord amb criteris d'eficiència i economia, i s'haurà de justificar-se expressament en una memòria l'elecció quan no recaiga en la proposta econòmica més avantatjosa.  
g) Documentació que acredite el compliment de cada un dels criteris de preferència assenyalats en l'article 7 que siguen aplicables al sol·licitant.  
h) Imprés de domiciliació bancària segons model de la Generalitat Valenciana amb la titularitat del compte on han d'efectuar-se els pagaments, en el cas d'altes, baixes o modificacions de les dades que es troben en el sistema d'informació comptable de la Generalitat.  
i) Còpia de factura o factures de venda de mel o de productes apícoles de l'exercici fiscal anterior, en el cas de titulars d'explotacions apícoles. L'import declarat/facturat, haurà de correspondre a una producció mitjana de 12 kg per rusc registrat, i es podrà presentar, en aquells casos en què siga inferior, la facturació de tres anys anteriors, per a fer la mitjana per part de l'òrgan gestor.  
j) En el cas de les agrupacions d'apicultors, declaració jurada sobre la tinença de la pòlissa de l'assegurança en vigor per part de tots els apicultors inclosos en la seua sol·licitud, o bé còpia de les seues pòlisses  
5. D'acord amb el que disposa l'article 28 de la Llei 39/2015, d'1 d'octubre, la presentació de la sol·licitud comporta l'autorització a l'òrgan gestor del procediment per a obtindre directament les dades d'identitat del sol·licitant o, si és el cas, del seu representant legal i d'estar al corrent amb el compliment de les seues obligacions tributàries i davant de la Seguretat Social. En el cas que el sol·licitant s'opose que l'òrgan gestor obtinga directament aquesta informació, haurà d'indicar-ho expressament en el formulari i quedarà obligat a aportar els documents acreditatius corresponents.  
6. Mitjançant la presentació de la sol·licitud el sol·licitant manifesta sota la seua responsabilitat que totes les dades arreplegades en aquesta i en la documentació que s'hi adjunta són verídiques i que es troba en possessió de la documentació que així ho acredita, i queda a disposició de la Generalitat per a la seua presentació, comprovació, control i inspecció posterior que s'estimen oportuns.  
  
Article 6. Procediment de concessió  
1. La primera revisió administrativa de totes les sol·licituds registrades segons s'indica en l'article 5, amb l'esmena o millora de sol·licitud, si és el cas, la realitzarà, en les oficines comarcals agràries on estiga inscrita l'explotació apícola, el personal que designe la persona que ocupe la direcció de l'oficina.  
2. Una vegada realitzada la revisió administrativa, els serveis veterinaris de l'oficina comarcal de la conselleria competent en matèria de ramaderia on s'ubique l'explotació o la seu de l'agrupació comprovaran, quan se sol·liciten inversions en equipament o mitjans de producció fixos, que en el moment de la sol·licitud no s'han iniciat les inversions objecte de petició d'ajudes. En el cas de tractar-se de material mòbil serà suficient constatar la inscripció del beneficiari en el Registre d'Explotacions de la Comunitat Valenciana.  
3. La instrucció del procediment de concessió de subvencions correspon a les direccions territorials de la conselleria competent en matèria de ramaderia que realitzaran d'ofici les actuacions que estimen necessàries per a la determinació, coneixement i comprovació de les dades en virtut de les quals ha de formular-se la proposta de resolució, i remetran a l'òrgan col·legiat un informe d'avaluació de les sol·licituds.  
  
4. A la vista de l'informe d'avaluació l'òrgan col·legiat realitzarà la proposta de concessió de les ajudes. L'òrgan esmentat estarà integrat per 3 membres: La persona que ostente la Direcció del Servei Producció i Sanitat Animal i dos veterinaris designats per la direcció general competent en ramaderia.  
5. A la vista de la documentació aportada i la proposta de l'òrgan col·legiat, la persona que ocupe la direcció general competent en matèria de ramaderia, per delegació de la persona que ocupe la direcció de l'Agència Valenciana de Foment i Garantia Agrària conforme l'acord de 13.09.2011 pel qual es deleguen les funcions d'autorització de pagament de fons FEAGA entre l'Organisme Pagador i els distints òrgans administratius de la Conselleria d'Agricultura, Pesca, Alimentació i Aigua, resoldrà la concessió d'aquestes ajudes.  
6. El termini màxim per a resoldre i notificar la resolució del procediment no podrà excedir de 6 mesos des de l'aprovació de la convocatòria per l'òrgan competent, aquesta resolució esgota la via administrativa. La resolució serà notificada d'acord amb els articles 40 i 41 de l'esmentada Llei 39/2015. La falta de resolució expressa en el dit termini suposarà la desestimació de l'ajuda. Sense perjuí del que estableix l'article 25 de la Llei 39/2015, d'1 d'octubre, i l'article 55 de la Llei 9/2001, de 27 de desembre, de mesures fiscals, de gestió administrativa i financera, i d'organització de la Generalitat Valenciana.  
  
7. La resolució de concessió d'aquesta ajuda especificarà el seu desglossament en funció de les quantitats finançades amb fons del MAGRAMA, del FEAGA i de la conselleria competent en matèria de ramaderia.  
8. Els beneficiaris amb inversions en mesures del tipus C, hauran de comunicar en la seua oficina comarcal agrària, en el termini de 10 dies des de la notificació de la resolució de concessió, totes les ubicacions dels ruscos de la seua explotació apícola mitjançant coordenades UTM en el sistema ETRS 089, actualitzaran aquesta informació amb antelació, els canvis que es produïsquen des d'aqueixa data fins a dos mesos després.  
  
Article 7. Criteris d'atorgament  
1. En la concessió de les subvencions previstes en aquesta ordre se seguiran els criteris de concurrència competitiva, d'acord amb els criteris objectius d'atorgament i la seua ponderació següents:  
a) Per a les mesures de les línies A i B establides en l'article 4, tindran prioritat les sol·licituds presentades per les agrupacions d'apicultors amb personalitat jurídica pròpia sobre les presentades per la resta de persones físiques o jurídiques. En el cas que l'import total d'aquestes sol·licituds supere la quantitat assignada a aquestes mesures, es procedirà al prorrateig entre totes en funció de l'import subvencionable. És a dir, si la quantitat assignada a ambdues línies resulta inferior als imports subvencionables inclosos en les sol·licituds formulades per cooperatives i associacions apícoles s'efectuara el prorrateig assenyalat, exclusivament entre les dites entitats. Si no es dóna el supòsit anterior, es podran reconéixer, a càrrec de la resta d'assignació disponible, les sol·licituds formulades per la resta de persones físiques i jurídiques; i, si respecte d'aquest segon grup o nivell de sol·licitants l'assignació disponible resulta insuficient per a atendre els imports subvencionables inclosos en les seues sol·licituds, s'efectuara un prorrateig entre aquestes, també en funció de l'import subvencionable  
b) Per a les mesures de la línia C establides en l'article 4, tindran prioritat aquelles sol·licituds presentades per apicultors titulars d'una explotació amb un nombre més gran de ruscos. Dins d'un mateix grup de nombre de ruscos, s'atendran abans les sol·licituds presentades que siguen explotació prioritària, després aquelles que siguen de joves agricultors i finalment es prioritzaran les sol·licituds que suposen una major inversió.  
c) Per a les mesures de la línia D establides en l'article 4, de les agrupacions d'apicultors sol·licitants tindran prioritat aquelles que reunisquen un nombre més gran de ruscos propietat dels apicultors que les integren. Els laboratoris de les agrupacions d'apicultors receptors indirectes d'aquestes ajudes hauran d'estar degudament reconeguts per l'òrgan competent de la Comunitat, tal com regula el Decret 62/2009, de 8 de maig prèviament a la proposta d'autorització de pagament d'aquestes mesures  
2. Es prendrà com a referència per al càlcul del nombre de ruscos dels 3 apartats anteriors l'últim cens reflectit en el Registre d'Explotacions Ramaderes d'acord amb la declaració obligatòria indicada en l'article 7.5 del Reial decret 209/2002, de 22 de febrer, pel qual s'estableixen normes d'ordenació de les explotacions apícoles (31 de desembre de l'any anterior a la data de sol·licitud).  
3. En cas d'empat en els criteris de preferència assenyalats en el punt 1.b), I 1.c), tindran prioritat aquelles sol·licituds d'empreses que acrediten ocupar major percentatge de treballadors discapacitats en relació amb les seues plantilles, amb anterioritat a la publicació d'aquesta ordre, o que es comprometen a contractar un percentatge major durant l'àmbit temporal de duració de la subvenció.  
4. L'acreditació dels criteris de preferència del punt anterior serà mitjançant la presentació dels certificats d'inscripció del registre corresponent, o bé mitjançant declaració responsable de cada sol·licitant, o del seu representant, que posteriorment comprovarà l'òrgan gestor de les ajudes. Per al criteri del punt 3r a més presentaran document TC 1 i TC 2 de la Seguretat Social de cada discapacitat contractat, si és el cas.  
  
5. Si ordenades les sol·licituds d'acord amb aquests procediments en els punts 1.b i 1.c queda un grup de sol·licituds en el mateix nivell de preferència per al qual no hi ha suficients fons, s'aplicarà el prorrateig en funció dels imports subvencionables.  
6. Si no s'arriba al límit pressupostari assignat a un determinat grup d'ajudes, l'import sobrant s'emprarà com a dotació addicional de la resta de submesures per l'ordre següent: B, A, C, D.  
  
Article 8. Quantia i límits d'ajuda  
1. La quantia de les ajudes a atorgar a cada sol·licitud serà:  
a) Per a les mesures de la línia A establides en l'article 4.1.a corresponents a les despeses previstes per a la realització de cursos, no podran superar la quantitat de 40 - per hora lectiva, ni de 2.000 - per curs.  
  
b) Per a les mesures de la línia A establides en l'article 4.1.b corresponents a la despesa prevista per a la contractació de personal tècnic, se subvencionarà un 90 % del cost pressupostat. No obstant això, el cost total, inclosa la quota patronal de la Seguretat Social, no podrà superar els 25.242 - per tècnic. En tot cas, s'haurà de disposar d'un mínim de 30.000 ruscos vius per al primer tècnic i de 30.000 per tècnic addicional sol·licitat.  
c) Per a les mesures establides en l'article 4.2.c corresponents a trampes i atraients, en l'article 4.3.a corresponents a mitjans de maneig per a la transhumància, i en l'article 4.4.c d'aparells de laboratori, equips i altres materials, se subvencionarà el 60 % del cost pressupostat.  
  
d) Per a la resta de mesures establides en l'article 4, les despeses realitzades pels apicultors o les seues agrupacions que tinguen la consideració de despeses de funcionament diferents dels anteriors se subvencionaran amb el 75 % del cost pressupostat: article 4.1.c de sistemes de divulgació tècnica; article 4.2.a i article 4.2.b tractaments contra la varroosi; art 4.3.b) quota d'assegurances de responsabilitat civil; 4.4.a) contractació de serveis d'anàlisi i 4.4.b) promoció i creació de laboratoris.  
2. Es fixen els límits següents a la concessió de subvencions:  
a) La subvenció màxima per explotació apícola d'un sol titular no podrà superar la quantitat de 12.000 - quan la millora siga promoguda per una explotació (cooperativa, SAT o altres figures semblants), de com a mínim tres titulars, la quantitat màxima serà la resultant de multiplicar el nombre d'integrants per 12.000 ?, amb el límit de 36.000 ?.  
b) La subvenció a concedir a cada titular d'explotació apícola no podrà superar la quantia resultant de multiplicar el nombre de ruscos vius que manté inscrits en el Registre d'Explotacions Ramaderes en la data d'inici del període de presentació de sol·licituds per 20 ?. Els ruscos abandonats, els ruscos morts i els nuclis no donaran dret al cobrament d'ajudes pel seu titular. Únicament seran subvencionables els ruscos vius degudament identificats i amb un únic codi vàlid d'identificació.  
c) La subvenció a les despeses en el tractament de la varroosi amb tractaments quimioteràpics, o compatibles amb l'apicultura ecològica, ambdós autoritzats per l'Agència Espanyola del Medicament i Productes Sanitaris, no superarà els 1,60 - per rusc considerat en el paràgraf anterior.  
3. Amb independència del que estableixen els apartats u i dos d'aquest article, la subvenció concedida a cada titular d'explotació apícola a càrrec d'aquest programa d'ajudes de la línia C «Racionalització de la transhumància», entre els anys 2017 i 2019, no podran superar la quantitat de 12.000 ?, en el cas d'explotacions individuals, o 36.000 ?, en el cas d'explotacions associatives (societats agràries de transformació i cooperatives), mentre hi haja altres titulars d'explotacions que no hagen arribat al límit esmentat al llarg del període de duració del programa i hagen sol·licitat l'ajuda en el període per al qual s'ha de resoldre la concessió de subvencions.  
4. La subvenció màxima anual a concedir a les agrupacions d'explotacions no superarà el límit de 10.000 - per agrupació. En aquest límit no es tindran en compte els imports concedits per a les submesures de l'article 4.1.b i 4.2.a) i 4.2.b) corresponents a la contractació de tècnics, i tractaments contra varroosi.  
5. En cada convocatòria d'ajuda, La persona que ostente la Direcció de l'Agència Valenciana de Foment i Garantia Agrària, podrà establir mòduls amb els costos màxims que se subvencionaran per cada una de les distintes mesures de l'article 4, considerant el preu mitjà en el mercat dels conceptes subvencionables dins de cada mesura, que seria obtingut de tres ofertes de distints proveïdors.  
6. El pressupost disponible cada any es repartirà entre les distintes mesures d'ajuda d'acord amb els percentatges següents:  
a) «Assistència tècnica als apicultors i a les agrupacions d'apicultors»: 22 %  
b) «Lluita contra la varroosi»: 42 %  
c) «Racionalització de la transhumància»: 31 %  
d) «Mesures de suport als laboratoris d'anàlisi de les característiques fisicoquímiques de la mel»: 5 %  
7. En cap cas serà subvencionable l'IVA.  
  
Article 9. Termini d'execució  
1. Els beneficiaris podran executar les inversions concedides des de la data en què sol·liciten aquestes ajudes fins a últim dia de la campanya FEAGA (31 de juliol). No obstant això, l'execució prèvia a la resolució de concessió, no generarà cap dret per a la seua aprovació.  
2. En el cas de realització de cursos i programes de formació, així com en la publicació de tríptics i fullets a càrrec d'aquesta línia d'ajudes, s'haurà de comunicar a aqueixa oficina comarcal agrària el programa amb el moment i el lloc de realització, en el primer cas, i el contingut del document en la resta, almenys 15 dies abans del seu inici. En ambdós casos, en la documentació impresa i en la publicitat haurà de fer-se menció expressa al finançament a càrrec d'aquesta línia d'ajudes i a la contribució de totes les administracions que aporten fons.  
  
  
Article 10. Justificació de la despesa i comprovació  
1. Una vegada el sol·licitant ha fet les inversions, i disposades les mesures auxiliades per a la seua posada en funcionament, haurà de comunicar-les a l'oficina comarcal que corresponga a la seua comarca i guardar còpia del registre d'entrada dels documents presentats, sense detriment de fer la comunicació en qualsevol altre lloc i forma previstos en l'article 16 de la Llei 39/2015, d'1 d'octubre, en el termini màxim que indique la convocatòria anual d'aquestes ajudes en el DOCV. L'incompliment d'aquest termini suposarà, després de la incoació d'un expedient amb l'audiència a l'interessat, la pèrdua de la concessió.  
2. Basant-se en els articles 71.1 i 72.3 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, per a la justificació d'aquestes ajudes l'interessat haurà d'aportar abans de la data indicada en l'article 5.1, el compte justificatiu de la despesa realitzada, que haurà d'incloure una memòria detallada de les activitats que han sigut finançades amb la subvenció i el seu cost, amb el desglossament de cada una de les despeses incorregudes, i una relació detallada d'altres ingressos o subvencions que hagen finançat l'activitat subvencionable amb indicació de l'import i la seua procedència.  
3. Quan les activitats hagen sigut finançades, a més de la subvenció, amb fons propis o altres subvencions o recursos, els beneficiaris sempre hauran d'acreditar en la justificació l'import, procedència i aplicació d'aquests fons a les activitats subvencionades.  
  
4. Les despeses es justificaran mitjançant documents bancaris acreditatius del pagament de les factures, i a més, per a les mesures següents:  
a) Línia A. Article 4.1.a) Cursos de formació:  
1. Relació original de full de firmes dels assistents.  
2. Justificants de pagament.  
3. Còpia dels DNI dels assistents.  
b) Línia A. Article 4.1.b) Per a les despeses de personal tècnic:  
1. Còpia del contracte que acredite la relació laboral i la dedicació.  
2. Nòmina.  
3. Còpia dels TC1/TC2.  
4. Desglossament de SS a càrrec de l'empresa per a cada empleat.  
5. Si és el cas, presentació de factures de prestació de serveis tècnics i els justificants bancaris de pagament corresponents.  
6. Memòria detallada de les activitats realitzades mensualment, ja siguen conjuntes o per explotació/apicultor.  
c) Línia A. Article 4.1.c) Sistemes de divulgació tècnica:  
1. Tríptic o publicació original.  
2. Pla de mitjans de publicitat, amb indicació del nombre i tipus d'insercions de la revista/periòdic o pàgina web.  
Els serveis veterinaris responsables de la gestió d'aquesta ajuda en les oficines comarcals comprovaran que la documentació aportada justifica la realització de la inversió.  
5. A La vista dels justificants aportats, i amb la proposta prèvia de la direcció territorial corresponent, la Direcció General d'Agricultura, Ramaderia i Pesca autoritzarà el pagament de les ajudes pels conceptes previstos en la memòria descriptiva de les millores, i amb el límit màxim del pressupost detallat, independentment que el valor de la inversió siga superior, d'acord amb les factures o els projectes aportats.  
  
  
Article 11. Força major o circumstàncies extraordinàries  
1. L'autoritat competent reconeixerà l'existència de casos de força major o circumstàncies excepcionals en què no procedirà la sol·licitud de reembossament total o parcial de l'ajuda al beneficiari, quan concórrega, entre altres, alguna de les circumstàncies següents:  
a) Defunció del beneficiari llevat de la continuació de l'activitat de l'explotació per part dels hereus, drethavents o successors de l'explotació per qualsevol títol.  
b) Llarga incapacitat professional del beneficiari de més de sis mesos, que haurà de ser ininterrompuda.  
c) Expropiació de més del 80 % de l'explotació, si aquesta expropiació no era previsible el dia en què es va subscriure el compromís.  
d) Destrucció accidental de les instal·lacions i equips apícoles de l'explotació.  
2. El beneficiari o el seu drethavent haurà d'haver notificat per escrit a l'autoritat competent els casos de força major o les circumstàncies excepcionals, adjuntant les proves pertinents a satisfacció de la dita autoritat, en el termini dels deu dies hàbils següents a la data de fet determinant de la causa major.  
Article 12. Controls  
1. Una vegada el sol·licitant ha fet les inversions, i disposades les mesures auxiliades per a la seua posada en funcionament, haurà de comunicar-les a l'oficina comarcal agrària on s'adscriu la seua explotació ramadera, i mantindre-les en territori de la Comunitat Valenciana durant el termini mínim d'1 mes, per al seu possible control.  
2. Els controls, dins del pla de controls de les ajudes per a millorar les condicions, producció i comercialització de la mel a la Comunitat Valenciana per a aquesta campanya, seran de dos tipus:  
a) Administratius, sobre el total de sol·licituds.  
b) Sobre el terreny, seleccionats de forma aleatòria o dirigida, en almenys en el 5 % de les sol·licituds d'ajuda concedides es realitzarà una inspecció sobre el terreny per a comprovar els programes desenvolupats i les inversions executades, en les condicions i circumstàncies adequades segons la naturalesa d'aquestes inversions d'acord amb el que estableix el Pla de control del Programa Nacional Apícola a Espanya, 2017-2019, i el Pla de control per a aquestes ajudes que aprove l'Agència Valenciana de Foment i Garantia Agrària i en qualsevol cas quan hi haja indicis que ho justifiquen. Dins del mencionat Pla de control, podrà inspeccionar-se el nombre de ruscos declarat pels sol·licitants, després de la resolució de concessió, basant-se en la identificació d'ubicacions de l'article 6.8.  
  
Article 13. Incompatibilitats  
1. D'acord amb el que estableix l'article 5 del Reglament delegat (UE) 2015/1366, s'evitarà el doble finançament dels programes apícoles de conformitat amb l'article 55 del Reglament (UE) núm. 1308/2013 i l'ajuda al desenvolupament rural en virtut del Reglament (UE) núm. 1305/2013.  
2. Les ajudes atorgades basant-se en aquesta disposició seran incompatibles amb qualsevol altra ajuda de l'Administració nacional o comunitària destinada al mateix fi. A aquests efectes, els serveis gestors realitzaran comprovacions periòdiques.  
  
Article 14. Modificació, minoració i reintegrament  
1. Durant cada exercici, i dins del pla de control, es podrà comprovar sobre el terreny el nombre de ruscos declarat pels sol·licitants. A aquest efecte es tindrà en compte la declaració de l'article 3.1.e. En aquells casos en què el nombre comprovat siga inferior al declarat en el Registre d'Explotacions Ramaderes pres com a referència per al càlcul del límit d'ajuda, es disminuirà l'import concedit en la quantia que s'indica, llevat de les causes de força major indicades en l'article 12 i que hagen sigut comunicades a l'autoritat competent en el moment de produir-se o en el termini de 10 dies des de la seua detecció:  
  
a) Quan la diferència siga menor del 5 %, es disminuirà en el mateix percentatge que falte.  
b) Quan siga del 5 al 20 %, en el doble del percentatge que falte.  
c) Quan la diferència amb el nombre de ruscos que es troba en RERA siga major del 20 %, es revocarà la concessió d'ajuda.  
2. En el cas que una vegada realitzat el pagament es detecte en qualsevol control administratiu o sobre el terreny algun incompliment de les condicions inicials tingudes en compte per a la concessió de l'ajuda, es procedirà al reintegrament de l'import de la subvenció concedit, d'acord amb el percentatge d'incompliment següent:  
a) Si l'incompliment afecta el 10 % o menys de l'import concedit al beneficiari, aquest haurà de reintegrar una quantitat igual a l'import afectat per l'incompliment.  
b) Si l'incompliment es troba superior al 10 % i fins al 20 % de l'import concedit al beneficiari, aquest haurà de reintegrar una quantitat igual al doble de l'import afectat per l'incompliment.  
c) Si l'incompliment és superior al 20 % de l'import concedit al beneficiari, aquest haurà de reintegrar la totalitat de la subvenció rebuda.  
d) En cas de frau o negligència greu de què siguen responsables els beneficiaris, a més de tornar els pagaments indeguts i els interessos corresponents de conformitat amb l'article 63, apartat 3, del Reglament (UE) núm. 1306/2013, hauran d'abonar un import equivalent a la diferència entre l'import inicialment pagat i l'import a què tenen dret. Aquesta obligació és independent i compatible amb el reintegrament que pot procedir de les lletres a), b), c).  
L'incompliment del Decret 12/1987, de 2 de febrer, del Consell de la Generalitat Valenciana, pel qual es regula i ordena l'activitat apícola a la Comunitat Valenciana; del Reial decret 209/2002, de 22 de febrer, pel qual s'estableixen normes d'ordenació d'explotacions apícoles; o del vigent programa anual zoosanitari per a l'apicultura a la Comunitat Valenciana durant la campanya FEAGA d'aqueix any, suposarà la pèrdua de la condició de beneficiari de les ajudes regulades per aquesta ordre.  
3. Quan la disminució de ruscos haja sigut comunicada prèviament a l'actuació de control per part de la conselleria competent en ramaderia, només es tindrà en compte als efectes del límit de subvenció per nombre de ruscos.  
4. El compliment de la finalitat de la subvenció es verificarà pels serveis tècnics de la conselleria competent en matèria de ramaderia. Aquests, dins del Pla de control aprovat, comprovaran que les inversions i actuacions subvencionades, a càrrec d'aquesta ordre, compleixen i mantenen l'objecte d'aquesta ordre d'ajudes indicat en l'article 1, es podran dur a terme en els cinc anys següents al pagament de l'ajuda (10 anys en cas d'inversió en camions), i es concentraran especialment en els primers anys en funció de la naturalesa del bé.  
  
5. El reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament es realitzarà en els casos establits en l'article 37 de la Llei 38/2003, de 17 de novembre, general de subvencions. El termini màxim per a resoldre serà de 12 mesos des de la notificació de l'acord de reintegrament.  
6. El procediment de reintegrament de les quantitats percebudes es regirà pel que estableixen el títol II de la Llei 38/2003, de 17 de novembre, general de subvencions i les disposicions generals sobre procediments administratius contingudes en la Llei 39/2015, d'1 d'octubre.  
A la vista de l'informe del servei gestor, La persona que ostente la direcció general competent en matèria de ramaderia, per delegació la persona que ostente la Direcció de l'Agència Valenciana de Foment i Garantia Agrària, resoldrà el reintegrament de les ajudes pagades indegudament.  
  
  
Disposicions addicionals  
  
Primera. Incidència pressupostària  
L'aplicació de la presenta norma, no comporta compromís de despesa  
  
Segona. Convocatòria per tramitació anticipada  
Aquestes ajudes es convocaran per tramitació anticipada d'expedients de despesa, d'acord amb l'Orde de 26 de setembre de 1994, de la Conselleria d'economies i Hisenda. La concessió de les subvencions convocades basant-se en aquesta ordre, queda condicionada a l'existència de crèdit adequat i suficient en el moment de la resolució de concessió.  
  
  
Disposició derogatòria  
  
Única. Derogació de disposicions anteriors  
Es deroga l'Ordre 9/2014, de 29 d'abril, de la Conselleria de Presidència i Agricultura, Pesca, Alimentació i Aigua, per la qual s'estableixen ajudes per a millorar les condicions de producció i comercialització de mel a la Comunitat Valenciana, així com totes aquelles modificacions que sobre aquesta s'hagen realitzat.  
  
  
Disposicions finals  
  
Primera. Facultat de desplegament  
Es faculta el director general competent en matèria de ramaderia per a emetre els actes, resolucions i instruccions que siguen necessaris per al desplegament i aplicació d'aquesta ordre.  
Segona. Entrada en vigor  
Aquesta ordre entrarà en vigor l'endemà de publicar-se en el Diari Oficial de la Generalitat Valenciana.  
  
València, 5 de maig de 2017.- La consellera d'Agricultura, Medi Ambient, Canvi Climàtic i Desenvolupament Rural. Elena Cebrián Calvo.


Còpia Permalink ELI